CELEX: 62010TN0491
Language: da
Date: 2010-10-15 00:00:00
Title: Sag T-491/10: Sag anlagt den 15. oktober 2010 — SNCF mod KHIM — Infotrafic (infotrafic)

15.1.2011   
            
            
               DA
            
            
               Den Europæiske Unions Tidende
            
            
               C 13/28
            
         Sag anlagt den 15. oktober 2010 — SNCF mod KHIM — Infotrafic (infotrafic)
   (Sag T-491/10)
   ()
   2011/C 13/54
   Stævningen er affattet på fransk
   
      Parter
   
   
      Sagsøger: Société nationale des chemins de fer français (SNCF) (Paris, Frankrig) (ved advokat H. Reynaud)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Infotrafic SA (Ermont, Frankrig)
   
      Sagsøgerens påstande
   
   
               —
            
            
               Afgørelse truffet den 6. august 2010 af appelkammeret ved Kontoret for Harmonisering i det Indre Marked (Varemærker og Design) (sag R 1268/2009-2) ændres for så vidt angår punkt 16-23.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Figurmærket »infotrafic« for varer og tjenesteydelser i klasse 9, 16, 38, 39 og 42 — EF-varemærke nr. 1 926 815
   
      Indehaver af EF-varemærket: Infotrafic SA
   
      Indgiveren af begæringen om, at EF-varemærket erklæres ugyldigt: Sagsøgeren
   
      Annullationsafdelingens afgørelse: Afslag på begæringen om, at varemærket erklæres ugyldigt
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 52 og artikel 7, stk. 1, litra b), i forordning nr. 207/2009, da undersøgelsen af et sammensat EF-varemærke, hvis ene bestanddel mangler fornødent særpræg, eller det er tvivlsomt, om den har det fornødne særpræg, skal foretages med hensyn til hver bestanddel for sig; tilsidesættelse af begrundelsespligten